Monorail

Monorail es un systema de transporto public passante in singule rail, que functiona como su unic supporto e via de guidar. Le parola ha originate del anglese monorail, formate per mono (singule) e rail (rail), e datava possibilemente de 1897, quando le ingeniero german Eugen Langen creava le prime systema elevate de monorail.

Systemas de monorails habe un medie capacitate de transporto, quando comparate a systemas de autobuses (basse capacitate) e trainos o ferrovia metropolitan (alte capacitate). Le avantage principal de systemas de monorail es que illo indige minor spatio vertical e horizontal pro su constructiones. Su largo depende solmente del largo de su trainos, e como illo usa vias elevate, illo occupa pauc spatio in solo. Altere avantage es que, como illo usa rotas de gumma elastic, illo produce minor ruitos que trainos, autobuses o metropolitanos (ferrovias metropolitan) conventional. Illo anque es plus vil pro construer que systemas de ferrovias metropolitan. Finalmente, il es quasi impossibile a derailar le trainos de monorails, excepte si le via suffre un catastrophe.

Su disavantages es occupar plus spatio in le superfacie que systemas subterranee de ferrovias metropolitan, e le difficultate pro evacuar su trainos in caso de urgentia. In caso de foco, le viagiantes deberea saltar de grande altitude pro evitar ardituras.

Le systema de monorail le plus occupate del mundo jace in Tokyo, e transporta plus que  viagiantes cata die. Le plus longe systema es le monorail de Chongqing, in China, con 55,6 km de total extension. Le plus vetere systema de monorail suspendente jace in Wuppertal, Germania, e esseva inaugurate in 1901.

Galeria

Categoria:Monorails